5. ΝΟΜΟΘΕΤ. ΔΙΑΤΑΓΜΑ υπ’ αριθ. 38 της 23/29 Ιουν. 1973 (ΦΕΚ Α΄ 135) Περί ασκήσεως του επαγγέλματος του οπτικού. (Διόρθ. Ημαρτ. εν ΦΕΚ Α΄ 160 της 27 Ιουλ. 1973). Άρθρ.3.-Δια Π.Δ/τος εκδιδομένου προτάσει των Υπουργών Εθνικής Παιδείας και Θρησκευμάτων και Κοινωνικών Υπηρεσιών ιδρύεται εις τα Κέντρα Ανωτέρας Τεχνικής Εκπαιδεύσεως (ΚΑΤΕ) Σχολή Οπτικών λειτουργούσα ως τμήμα αυτών κατά τας περί τούτων διατάξεις. Άρθρ.10.-1.Δια την άσκησιν του επαγγέλματος και την χρησιμοποίησιν του τίτλου ορθοπτικού εν Ελλάδι απαιτείται άδεια, χορηγουμένη υπό του οικείου Νομάρχου και προκειμένου περί του Νομού Αττικής υπό των οικείων Αναπληρωτών Νομαρχών. 2.Η άδεια ορθοπτικού χορηγείται επί τη αιτήσει του ενδιαφερομένου και υποβολή: α)Απολυτηρίου Σχολής Μέσης Εκπαιδεύσεως ή ισοτίμου τοιαύτης. β)Πτυχίον Δημοσίας ημεδαπής ή ανεγνωρισμένης αλλοδαπής Σχολής Ορθοπτικών. 3.Οι λαμβάνοντες την ως άνω άδειαν δύνανται να ασκήσουν το επάγγελμα του ορθοπτικού μόνον εν οφθαλμολογικώ ιατρείω ή παρ’ οφθαλμολογική κλινική και υπό την εποπτείαν οφθαλμιάτρου. Άρθρ.11.-Οι μετερχόμενοι το επάγγελμα του οπτικού άνευ αδείας τιμωρούνται δια των ποινών του άρθρ. 458 του Ποινικού Κώδικος, εφ’ όσον κατ’ άλλην διάταξιν δεν τιμωρούνται βαρύτερον. Οι λοιπές διατάξεις καταργήθηκαν από το άρθρ. 17 Νόμ. 971/1979 κατωτ. αριθ. 8.  (Αντί για τη σελ. 247(γ) Σελ. 247(δ) Τεύχος 1235-Σελ. 93 Οπτικοί-Καταστήματα οπτικών ειδών 34.Β.μ.1-5

[Source: greek_legal_code_raptarchis | Tokens: 1294]